Kosketuskohta - Charles Stanley
Kerromme maailmalle evankeliumia terveen raamatunopetuksen kautta.
Kosketuskohta-palvelutyö esittelee:
Takaisin kotiin
Bailey on ehkä rauhallisin ja pienin kaupunki, jossa olen ollut.
Siellä on leipomo, paloasema, huoltoasema ja kirkko.
Kaikki on niin pientä, että hetkessä olet ajanut sen läpi.
Tein nuorena 9 vuotta työtä maitotilalla.
Lisäksi autoin isää karjatilalla.
Olen siis kasvanut maataloudessa.
Se on puhdasta ja hauskaa, aamulla ylös ja illalla myöhään nukkumaan.
Väsyneenä nukkuu hyvin. Minun silmissäni se on hyvä elämäntapa.
18-vuotiaana jätin maatilan ja lähdin metallialan töihin.
Se on ala, joka vie paljon aikaa.
Avioliittokin voi mennä, jos sen sallii.
Menetin yhteyden Susaniin ja lapsiini.
Aloin juoda ja pysyin poissa kaupungista.
Se otti veronsa.
Kaikki oli vastuullani.
Minun piti kasvattaa ja pitää lapset yksin kurissa.
Katkeroiduin, kun hän oli poissa.
En pitänyt itseäni alkoholistina.
Tajusin silti, että kun menimme minne tahansa, -
joimme ja tunsin vain, että se karkasi hallinnasta.
Aloin siis ihmetellä, mitä meiltä puuttui.
Tätäkö elämä on? Onko tässä kaikki?
Elämässä täytyy olla muutakin kuin itselle elämistä.
Tulin kotiin vuosien päästä ja jokin kalvoi minua.
Terveyteni oli huono, perheeni oli myllerryksessä -
ja avioliittoni oli myrskyssä.
Oli aika muuttaa elämäni.
Kun palasin kotiin, alkoholi ei jäänyt.
Kuka ja missä lienetkään ja missä olosuhteissa tahansa:
Ehkä olet kuin tuhlaajapoika, jopa häntä alemmas vajonnut.
Et silti ole toivottomasti ja avuttomasti eksyksissä, -
jos kuuntelet mitä aion sanoa.
Jim ja minä olimme lauantai-illan ulkona kuten tavallisesti.
Avasimme television kun tohtori Stanley oli puhumassa.
Yleensä olisimme vaihtaneet kanavaa, mutta emme silloin.
Taivaallinen Isä rakastaa sinua.
Synnistäsi, tottelemattomuudestasi, juomisesta ja kaikesta huolimatta -
Isä kuuntelee vieläkin.
Jostain syystä emme vaihtaneet kanavaa.
Istuimme ja katsoimme puheen loppuun.
Kun olimme kuulleet sen loppuun, jotain oli meille tapahtunut.
Hän muuttaa elämäsi ja tekee sinusta uuden ihmisen.
Oletko valmis ottamaan Hänet vastaan Pelastajaksi ja Herraksesi?
Istuessani sohvalla ja katsoessani saarnaa, -
päätin, että alkoholin juominen on loppu.
Tuosta päivästä vuonna 2012 alkoi meillä muutos.
Pyhä Henki alkoi tekemään meissä työtä.
Päätettyämme mennä kirkkoon, -
sanoin: "Jim, otamme asian tosissaan".
Aloimme käydä seurakunnan pienryhmässä. Se avasi silmiä.
Opin siellä pitämään suuni kiinni ja kuuntelemaan.
Johdan nyt pienryhmää ja olen tulossa mentoriksi.
Annoin Raamatun nuorukaiselle, joka sanoi -
äitinsä usein rukoilleen, että hän tapaisi jonkun minunlaiseni.
Luulen, että minunlaiselle miehelle on iso lähetyskenttä -
rakennusteollisuudessa.
Sen jälkeen, mitä Jumalan on antanut perheellemme 6 vuoden aikana, -
sanoisin: "Lisää, tarvitsen lisää, -
koska en saa tarpeekseni siitä, mitä annat meille."
En puhu aineellisista vaan -
ilosta ja rakkaudesta sydämissämme.
Sellaista haluan lisää.
Särkyminen on Jumalan vaatimus suurimpaan hyödyllisyyteen
Lisää rohkaisevia videoita: intouch.org/stories
Seuraavaksi: Jumalan tunteminen Isänämme
Jumalalle on Raamatussa paljon erilaisia nimiä.
Antakaas kun kysyn. Kun olet yksinäinen ja väsynyt, -
mikä Jumalan nimistä on sinulle merkityksellisin?
Kun sinuun koskee, mikä vahvistaa sinua?
Kun olet peloissasi tai toivoton, -
tai et kunnolla kestä kohtaamiasi olosuhteita, -
mikä nimi lohduttaa eniten?
Ajatellen monia Jumalan nimiä Raamatussa, -
uskon, että se, joka täyttää kaikki nuo tarpeet, on Isä.
Ajattele, että meillä on etuoikeus kutsua Jumalaa Isäksemme.
Etuoikeus kutsua Jumalaa Isäkseni, mikä mahtava etuoikeus se on.
Siitä haluan puhua tässä sanomassa.
Se on etuoikeus kutsua, omistaa -
ja etenkin tuntea Jumala Isänämme.
Voisitko avata Vuorisaarnasta tutun kohdan.
Muistat Jeesuksen opettaneen opetuslapsiaan rukoilemaan.
Hän sanoo Matteus 6:8-13 seuraavasti:
"Älkää siis olko heidän kaltaisiaan; sillä teidän Isänne kyllä tietää, -
mitä te tarvitsette, ennenkuin häneltä anottekaan.
Rukoilkaa siis te näin: Isä meidän, joka olet taivaissa!
Pyhitetty olkoon sinun nimesi; tulkoon sinun valtakuntasi; -
tapahtukoon sinun tahtosi myös maan päällä niinkuin taivaassa; -
anna meille tänä päivänä meidän jokapäiväinen leipämme; -
ja anna meille meidän velkamme anteeksi, niinkuin mekin annamme -
anteeksi meidän velallisillemme; Äläkä saata meitä kiusaukseen; -
[...] sinun on valtakunta ja voima ja kunnia iankaikkisesti. Amen."
Hän sanoi, miten pitäisi rukoilla.
Tämä idea oli uusi tuon ajan ihmisille.
Jeesus tuli ennen kaikkea siksi, -
että kuolisi ristillä syntiemme tähden ja me saisimme yhteyden Isään.
Ajatellaanpa hetki sitä, -
kuinka Hänen Isyytensä meille ilmaistaan.
Miten Isä Jumala ilmaisee isyytensä meitä kohtaan?
Niin kuin jokaisen isä ilmaisee isyyteensä omille lapsilleen.
Kuuntele tarkasti. Kahdella tavalla. Ensiksi:
Puhumme suhteestamme Isään ja siitä, miten Hän osoittaa isyytensä meille.
Toiseksi: Se miten sinä ilmaiset isyytesi omille lapsillesi, on sama.
Voinet ottaa kynän ja kirjoittaa nämä paperille.
Jos haluat olla hyvä isä lapsillesi, tässä on malli.
Mistä se tulee: Kaikkivaltiaalta Jumalalta.
Ajatellen Jumalaa, jonka tiedämme annetuksi Jeesuksena Kristuksena, -
verraten Häntä uskontoihin, niiden jumaliin, profeettoihin ja muihin, -
ei ole Hänen vertaistaan.
Kuuntele, miten tämä mahtava Jumala ilmaisee Isyyttään meitä kohtaan.
Ensiksi Hän haluaa läheisen suhteen kanssamme.
Siksi Hän haluaa, että kutsumme Häntä Isäksi.
Ei vain Jumalaksi, universumin hallitsijaksi, -
ei vain Pyhäksi, eikä vain Tuomariksi.
Hän sanoo, että meidän tulisi kutsua Häntä Isäksi.
Palataan rukoukseen: "Isä meidän, joka olet taivaissa!
Pyhitetty olkoon sinun nimesi..."
Hän siirtyy lempeästä isällisyydestä pyhyyteen.
Sillä Hän tahtoo sanoa, -
että meillä voi olla sellainen suhde, -
vaikka Jumala on pyhä, synnitön, täydellinen ja vilpitön, -
voimme silti olla henkilö- kohtaisessa suhteessa Häneen -
Kristuksen kautta. Olemmeko täydellisiä? Emme ole.
Tulemmeko koskaan tilaan, jossa elämme synnittömästi? Epäilen sitä.
En ole tuntenut pyhimystä, joka olisi väittänyt olevansa synnitön.
Kyse ei ole synnittömyydestä, vaan vanhurskaasta vaelluksesta.
Kun kompastumme, kaadumme ja horjumme, meillä on rakastava Isä.
Huomaatko rukouksesta, miten se on läpinäkyvä.
Hän sanoo, että kun tulemme Hänen luo, meillä on oikeus rukoilla näin.
Emme ainoastaan sano Häntä pyhäksi, vaan voimme sanoa:
Isä, minulla on tarve. Anna päivittäinen leipäni.
Olen mokannut. Anna minulle anteeksi syntini.
Olen heikko, älä anna langeta kiusaukseen.
Olen avannut sydämeni. Mitä Jumala tekee?
Hän sanoo: "Ymmärrän heikkoutesi.
Annan anteeksi sen, että kohtelit toista ihmistä huonosti.
Täytän sinun puutteesi."
Tuntea Hänet Isänäni on sitä, että voin tuntea Hänet läheisesti.
Toinen muistettava asia on se, -
että tuntiessamme Hänet isänä, Hän tahtoo pitää yhteyttä kanssamme.
Mitä Hän sanoikaan? Kun tahdot puhua Isälle, niin sano: -
"Isä meidän, joka olet taivaassa, pyhitetty olkoon sinun nimesi."
Sitten alat ilmaista tarpeitasi, tunteitasi tai muuta.
Huomaa pari erittäin tärkeää asiaa.
Hän puhui heille paastosta ja rukouksesta ynnä muusta.
Katsotaan tätä kohtaa rukouksesta. Matteus 6:6.
Tätä ennen Hän puhuu, että ei tule olla kuin tekopyhät, -
jotka rukoilevat ihmisten nähden.
Matt. 6:6: "Vaan sinä, kun rukoilet, mene kammioosi ja sulje ovesi -
ja rukoile Isääsi, joka on salassa; -
ja sinun Isäsi, joka salassa näkee, maksaa sinulle."
Tämä tarkoittaa, että Hän on kuullut sinua.
Voit pitää yhteyttä Isän kanssa, Hän kuulee ja vastaa rukoukseesi!
Luemme Matteus 7:7-11. Se on verraton raamatunkohta.
Kuunnelkaa tätä, mitä Jeesus sanoo: -
"Anokaa, niin teille annetaan; etsikää, niin te löydätte; -
kolkuttakaa, niin teille avataan.
Sillä jokainen anova saa, ja etsivä löytää, ja kolkuttavalle avataan.
Vai kuka teistä on se ihminen, joka antaa pojallensa kiven, -
kun tämä pyytää häneltä leipää, -
taikka, kun hän pyytää kalaa, antaa hänelle käärmeen?
Jos siis te, jotka olette pahoja, osaatte antaa lapsillenne hyviä lahjoja,
kuinka paljoa ennemmin teidän Isänne, joka on taivaissa, -
antaa sitä, mikä hyvää on, niille, jotka sitä häneltä anovat!" Kuulitko!
Jos me syntiset annamme hyviä lahjoja lapsillemme, -
miten paljon mieluummin taivaallinen Isä antaa sinulle.
Mitä hän sanoo? Meillä on Isä, joka haluaa kommunikoida kanssamme.
Meillä on Isä, joka haluaa kuunnella meitä.
Jos ei, niin miksi Hän sanoo: Pyydä, niin sinulle annetaan.
Hän kuuntelee ja haluaa, että me puhumme ja kuuntelemme, -
keskustelemme Isän kanssa.
Sitä kutsutaan rukoukseksi, yhteydeksi Hänen kanssaan.
Tuntiessani Hänet Isänä on ihanaa, että voin puhua Hänelle, -
pitää yllä suhdetta; voin puhua ja Hän kuuntelee.
Ehkä Hän ei pidä joka sanastani tai anna kaikkea anomaani. Kiitos siitä.
Mitä Hän siis tekee? Jos me osaamme antaa lahjoja lapsillemme, -
miten paljon paremmin Isä. Hän iloitsee pyytäjille antamisesta.
Ajattele tätä.
Tuntiessani Hänet Isänä, läheinen suhde Häneen on lohdullinen asia.
Voin pitää yhteyttä Häneen ja Hän rakastaa minua ehdoitta.
Avataan Johanneksen 17. luku.
Siinä Jeesus rukoilee päivää ennen ristiinnaulitsemista.
Kuuntele, mitä Jeesus sanoo. Tämä koko luku on rukous.
Jae 23. Aloitetaan jakeesta 22:
"Ja sen kirkkauden, jonka sinä minulle annoit, -
minä olen antanut heille, että he olisivat yhtä, niinkuin me olemme yhtä-
minä heissä, ja sinä minussa-että he olisivat täydellisesti yhtä, -
niin että maailma ymmärtäisi, että sinä olet minut lähettänyt -
ja rakastanut heitä, niinkuin sinä olet minua rakastanut."
Hetkinen! Jeesus sanoo: -
Isä, sinä rakastat seuraajiani niin kuin sinä rakastat minua.
Nyt kysyn: Oliko Jumalan rakkaudella Jeesusta kohtaan ehtoja?
Oliko vai ei? Ei ollut!
Miten Isä voisi rakastaa poikaansa ehdollisesti?
Jeesus sanoi (Joh. 10:30) "Minä ja Isä olemme yhtä?
Absoluuttinen, täydellinen yhteys ja harmonia.
Sinä rakastat heitä kuten minua.
Meillä on etuoikeus tuntea Hänet omakohtaisesti.
Voimme pitää yhteyttä Isään, joka näin rakastaa meitä.
Eikö Johannes sanonut, 1. Joh. 3:1: -
"Katsokaa, minkäkaltaisen rakkauden Isä on meille antanut, -
että meitä kutsutaan Jumalan lapsiksi..."
Lisäksi on ihanaa tietää, että Isämme rakastaa meitä ehdoitta, -
ja myös täyttää tarpeemme lupauksensa mukaan.
Palataan rukoukseen Matteuksen 6. luvussa.
Juuri ennen tätä rukousta jakeessa 8 Hän sanoo:
Matt. 6:8: "Älkää siis olko heidän kaltaisiaan; -
sillä teidän Isänne kyllä tietää, mitä te tarvitsette, -
ennenkuin häneltä anottekaan." Ylistys Jumalalle!
Tullessamme Jumalan luo, emme anna tietoa, jota Hän ei jo tiedä. Aamen.
Hän tietää jo kaiken.
Hän sanoo tietävänsä tarpeemme ennen pyyntöämme.
Menen pidemmälle. Hän tietää, mitä tarvitsemme jo ennen meitä.
Millainen Isämme onkaan! Voimme olla läheisiä ja kommunikoida.
Hän rakastaa ehdoitta ja täyttää tarpeemme.
Saanko kysyä, onko sinulla läheinen suhde lapsiisi?
Voitko pitää yhteyttä heidän kanssaan?
Rakastatko heitä ehdoitta? - Tietenkin.
Kysyn vielä tärkeämmän kysymyksen.
Tietävätkö ja tuntevatko he -
ja todella uskovat, että rakastat heitä ehdoitta?
Kyse ei ole siitä teemmekö niin, vaan miten he näkevät rakkautemme.
Teetkö parhaasi täyttääksesi heidän tarpeensa?
Tiedätkö, mikä on heidän suurin tarpeensa? Se ei ole auto, -
ei vaatteet eikä koulutus.
Heidän suurin tarpeensa on hurskas isä, -
joka näyttää ja jakaa heille pyhien kirjoitusten periaatteet, -
jotta he voivat elää Kristuksen evankeliumiin juurtuneina -
periaatteiden mukaan, jotka takaavat menestystä elämässä, -
juurtuneena Jumalan Sanan vakuutuksiin ja lupauksiin, -
että mitä tapahtuukin, -
heidän rakastava taivaallinen Isänsä tulee auttamaan heitä.
Tämä emme voi luvata lapsillemme, -
että olemme aina käytettävissä.
Voimme täyttää heidän tarpeitaan, mutta emme voi aina auttaa.
Yksi Kirjoitusten suurimmista lupauksista on, -
että meillä on rakastava Isä, joka on aina käytettävissä.
Hän sanoo: "En minä sinua hylkää enkä sinua jätä." (Hepr. 13:5)
Ennen ristinkuolemaansa Jeesus sanoi opetuslapsilleen, -
menevänsä pois, mutta ettei jätä heitä ilman lohduttajaa, orvoiksi, -
vaan Isä lähettää Pyhän Hengen, joka on heidän kanssaan -
ja on hänen kaltaisensa. Hän tekee samoja tekoja kuin minä.
On suurenmoinen turva, että meillä on rakastava Isä, -
jonka kanssa voi kommunikoida ja olla läheisessä suhteessa.
Hän rakastaa meitä ehdoitta, täyttää tarpeemme eikä jätä meitä.
Hän ei hylkää meitä koskaan, mistään syystä.
Kukaan vanhempi ei voi luvata lapselle tätä. Kuuntele:
Et voi olla lastesi kanssa aina fyysisesti, -
mutta kerron miten voit aina olla.
Äitini on vielä kanssani, vaikka hän on taivaassa, -
koska ollessani poikanen, hän polvistui vuoteeni vierelle -
ja rukoili puolestani mainiten nimeni.
Voin vielä kuulla, miten hän äänsi nimeni.
Voin muistaa jotain asioita, joita hän puolestani rukoili.
Voin vielä tuntea ja aistia -
hänen myötätuntonsa, aidon rakkauden ja huolen, jota hän tunsi.
Muistan jotain, mitä hän pyysi tekemään tai olemaan tekemättä.
Lapsesi voi lähteä kodista ja talosta, -
mutta isänä olet heille ensin malli, ja toiseksi haluat jakaa -
mitä tiedät rakastavasta Isästä niin, -
että lapsesi ei koskaan voi lähteä luotasi.
Ei koskaan.
Isät, tämä on hyvin tärkeää. Et voi elää heidän kanssaan, -
mutta voit elää niin, että he eivät pääse sinusta eroon.
Taivaallisen Isän tuntemisen lisäksi on vielä se ihmeellinen asia, -
että Hän kasvattaa sinua.
Katsomme hetken Hebrealaiskirjeen lukua 12.
Yksi Jumalan ihmeellisistä asioista on tuntea Hänet kurittajana.
Onko siinä sitten jotain hyvää? Kyllä on. Tiedäthän, -
miksi sinä isänä kuritat lapsiasi. Toivon, että et kurita vihassa.
Kurin pitäminen on rakkauden osoitus ja ohjausta -
kuritettavan henkilön parhaaksi, ei vihasi purkamiseksi.
Jumala kurittaa omia lapsiaan. Se on tärkeää.
Heprealaiskirje 12:5: -
"ja te olette unhottaneet kehoituksen, joka puhuu teille niinkuin lapsille: -
"Poikani, älä pidä halpana Herran kuritusta, -
äläkä menetä toivoasi, kun hän sinua nuhtelee; -
sillä jota Herra rakastaa, sitä hän kurittaa; -
ja hän ruoskii jokaista lasta, jonka hän ottaa huomaansa".
Kuritukseksenne te kärsitte; Jumala kohtelee teitä niinkuin lapsia.
Sillä mikä on se lapsi, jota isä ei kurita?
Mutta jos te olette ilman kuritusta, josta kaikki ovat osallisiksi tulleet, -
silloinhan te olette äpäriä ettekä lapsia."
Se, että Jumala kasvattaa meitä, todistaa, että olemme lapsia.
Sitä me isältä odotammekin. Kun lapsesi eivät kuule sinua, -
sinulla on vastuu Jumalan edessä kurittaa ja oikaista rakkaudessa -
ja suojella heitä tottelemattomuudelta. Jumala tekee samoin.
"Ja vielä: meillä oli ruumiilliset isämme kurittajina, -
ja heitä me kavahdimme; emmekö paljoa ennemmin olisi -
alamaiset henkien Isälle, että eläisimme?"
Siinä sanotaan, että isämme kurittivat meitä, ja me -
"kavahdimme" heitä.
Ei ole ihme, että nuoret toimivat kuten toimivat.
Jos isä ei kurita lapsiaan, sitä voi odottaa.
Kun et tiedä, mitä he tekevät tai missä ovat, -
kun jätät vaikutelman ettet välitä tai että olet liian kiireinen.
Sanot antavasi, mitä he tarvitsevat, joten älä häiritse.
Silloin ei voi odottaa muuta saavansakaan.
Ruumiilliset isämme kurittivat meitä ja heitä me kavahdimme.
"Sillä nuo kurittivat meitä vain muutamia päiviä varten, -
[...] mutta tämä kurittaa meitä tosi parhaaksemme..."
Rakastava Isämme kurittaa meitä.
Joskus se koskee emmekä pidä siitä, -
ja joskus haluamme paeta, mutta se on aina parhaaksemme.
Etkö nyt ole samaa mieltä siitä, että on oikein kutsua Häntä Isäksi?
Voit kutsua Häntä Isäksi tunnustamalla syntisi -
ja hyväksymällä Kristus omaksi Pelastajaksesi -
sanoen: "Isä, pyydän syntejäni anteeksi.
Uskon, että Jeesus Kristus kuoli puolestani ja antoi anteeksi.
Pyydän, että pelastat ja otat minut lapseksesi."
Hän vastaa tähän pyyntöön välittömästi, jo pyytäessäsi.
Meillä uskovilla on verraton oikeus elää rakastavan Isän kanssa.
Isä, olemme todella kiitollisia, että Sinä olet tuollainen Jumala.
Rukoilen, että Pyhä Henki asettaa ja upottaa nämä totuudet, -
perustaa ja juurruttaa ne niin syvälle meissä, -
että ne kantavat hedelmää jatkuvasti, -
ja aina kun katsomme Sinuun, voimme luottamuksella sanoa:
"Isä, tiedän, että Sinä kuuntelet ja tiedän, että Sinä puhut meille."
Aamen.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen